
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ KUDIRKOS NAUMIESČIO SENIŪNIJOJE, ŽALTYNŲ KAIME,  PERDAVIMO LAIKINAI NEATLYGINTINAI VALDYTI IR NAUDOTIS PANOVIŲ KAIMO BENDRUOMENĖS CENTRUI
2010 m. birželio 30 d. Nr. T-195
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d. 4 p. ir 2 d., rajono savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Panovių kaimo bendruomenės centro 2010 m. kovo 20 d. prašymą, nusprendžia:

1.
Perduoti asociacijai Panovių kaimo bendruomenės centrui šiuo metu jos įstatuose numatytoms funkcijoms vykdyti laikinai neatlygintinai valdyti ir naudotis pagal panaudos sutartį dvidešimčiai metų rajono savivaldybei nuosavybės teise priklausantį ir šiuo metu rajono savivaldybės administracijos patikėjimo teise valdomą nekilnojamąjį turtą, esantį Kudirkos Naumiesčio seniūnijoje, Žaltynų kaime:


1.1. mokyklos pastatą (Nekilnojamojo daikto kadastro duomenų byloje Nr. 84/10505 pastatas pažymėtas šifru 1C2/p, unikalus Nr. 4400-0463-9447, bendras plotas – 518,79 kv. m);


1.2. mokomųjų dirbtuvių pastatą  (Nekilnojamojo turto objekto kadastrinių matavimų byloje Nr. 84/10505 pastatas pažymėtas šifru 2C1/ž, unikalus Nr. 4400-0463-9514, bendras plotas – 206,71 kv. m);


1.3. stadioną (Nekilnojamojo daikto kadastro duomenų matavimų byloje Nr. 84/10505 statinys pažymėtas plane – b, unikalus Nr. 4400-0463-9590);


1.4. kiemo statinius (šulinys, lauko tualetai, pavėsinė) (Nekilnojamojo daikto kadastro duomenų byloje Nr. 84/10505 statiniai pažymėti plane – k, 1V, 2V, 3I1/ž, unikalus Nr. 4400-0463-9736).

2. Įgalioti rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo-priėmimo akto formas. 

